ഫെറ്റോ പ്രതിഷേധ ധര്ണ നടത്തും കല്പറ്റ: ഫെഡറേഷന് ഓഫ് എംപ്ലോയീസ് ടീച്ചേഴ്സ് ഓര്ഗനൈസേഷന് ഫെറ്റോ ജില്ല സമിതിയുടെ ആഭിമുഖ്യത്തില് ഈമാസം ആറിന് ജില്ലതാലൂക്ക് കേന്ദ്രങ്ങളില് പ്രതിഷേധ ധര്ണ സംഘടിപ്പിക്കും. സംസ്ഥാന സര്ക്കാര് ജീവനക്കാരോടും അധ്യാപകരോടും പെന്ഷന്കാരോടും ഇടതുസര്ക്കാര് നടത്തിയ വഞ്ചനക്കെതിരെയും ജനവിരുദ്ധ നയങ്ങളിലും പ്രതിഷേധിച്ചാണ് ധര്ണ. ജില്ല സമിതി യോഗം പി.എസ്.സി എംപ്ലോയീസ് സംഘ് സംസ്ഥാന ജോയന്റ് സെക്രട്ടറി ആര്. ഹരികുമാര് ഉദ്ഘാടനം ചെയ്തു. ജില്ല അധ്യക്ഷന് എം. പ്രശാന്ത് മാസ്റ്റര് അധ്യക്ഷത വഹിച്ചു. ഫെറ്റോ സംസ്ഥാന ജനറല് സെക്രട്ടറി എസ്.കെ. ജയകുമാര്, എന്.ജി.ഒ സംഘ് ജില്ല സെക്രട്ടറി വി.പി. ബ്രിജേഷ്, പെന്ഷനേഴ്സ് സംഘ് ജില്ല സമിതി അംഗം കെ.ടി. സുകുമാരന് എന്നിവര് സംസാരിച്ചു. ജില്ല സെക്രട്ടറി കെ. ഗോപാലകൃഷ്ണന് നന്ദിയും ജില്ല ട്രഷറര് എം. അമൃതരാജ് നന്ദിയും പറഞ്ഞു. എച്ച്.എസ്.എസ്.ടി.എ പ്രതിഷേധ സമരം കല്പറ്റ: ഹയര് സെക്കന്ഡറി മേഖലയിലെ വിവിധ ആവശ്യങ്ങളുന്നയിച്ച് ഹയര് സെക്കന്ഡറി സ്കൂള് ടീച്ചേഴ്സ് അസോസിയേഷന് എച്ച്.എസ്.എസ്.ടി.എ ജില്ല കമ്മിറ്റിയുടെ നേതൃത്വത്തില് കല്പറ്റയില് പ്രതിഷേധ സമരം നടത്തി. ജൂനിയര് ഹയര് സെക്കന്ഡറി അധ്യാപക പ്രശ്നം പരിഹരിക്കുക, പ്രിന്സിപ്പല് നിയമനത്തിന് ജൂനിയര് അധ്യാപകരെ പരിഗണിക്കുക, പങ്കാളിത്ത പെന്ഷന്കാരുടെ തടഞ്ഞുെവച്ച ആനുകൂല്യം അനുവദിക്കുക തുടങ്ങിയ ആവശ്യങ്ങള് ഉന്നയിച്ചായിരുന്നു സമരം. സംസ്ഥാന ജനറല് സെക്രട്ടറി അനില് എം. ജോര്ജ് ഉദ്ഘാടനം ചെയ്തു. ജില്ല പ്രസിഡന്റ് കെ.വി. ചന്ദ്രന് അധ്യക്ഷത വഹിച്ചു. മുന് സംസ്ഥാന വൈസ് പ്രസിഡന്റ് ഇ.വി. അബ്രഹാം, സംസ്ഥാന പ്രസിഡന്റ് സന്തോഷ് കുമാര്, കെ.ജി.ഒ.യു ജില്ല പ്രസിഡന്റ് പി. സഫ്വാന്, എ.എച്ച്.എസ്.ടി.എ ജില്ല പ്രസിഡന്റ് രാജന് ബാബു, എന്.ജി.ഒ അസോസിയേഷന് ജില്ല പ്രസിഡന്റ് മോബിഷ് പി. തോമസ്, പ്രിന്സിപ്പല് ഫോറം ജില്ല പ്രസിഡന്റ് പി.കെ. വാസു, ഡോ. മഹേഷ് ബാബു, റോണി ജേക്കബ്, നവീന് പോള്, ടി.എം. സന്തോഷ്, അനില് കുമാര്, രാധാകൃഷ്ണന് എന്നിവര് സംസാരിച്ചു. TUEWDL7 ഹയര് സെക്കന്ഡറി സ്കൂള് ടീച്ചേഴ്സ് അസോസിയേഷന് കല്പറ്റയില് നടത്തിയ പ്രതിഷേധ സമരം സംസ്ഥാന ജനറല് സെക്രട്ടറി അനില് എം. ജോര്ജ് ഉദ്ഘാടനം ചെയ്യുന്നു വ്യാപാരികളുടെ പന്തംകൊളുത്തി പ്രകടനം കല്പറ്റ: വ്യാപാരസ്ഥാപനങ്ങള് അനന്തമായി അടച്ചുപൂട്ടിയിടുന്ന അശാസ്ത്രീയ നടപടി പിന്വലിക്കണമെന്നാവശ്യപ്പെട്ട് ഈമാസം ഒമ്ബതിന് നടത്തുന്ന സമരത്തിന് ഐക്യദാര്ഢ്യം പ്രഖ്യാപിച്ച് വ്യാപാരി വ്യവസായി ഏകോപന സമിതി കല്പറ്റ യൂനിറ്റില് പന്തം കൊളുത്തി പ്രകടനം നടത്തി. യൂനിറ്റ് പ്രസിഡന്റും ജില്ല ട്രഷററുമായ ഇ. ഹൈദ്രു നേതൃത്വം നല്കി. പി.വി. അജിത്, കെ. രഞ്ജിത്, അബ്ദുല് ഖാദര്, ഉണ്ണി കാമിയോ, പ്രമോദ് ഗ്ലാഡ്സണ് എന്നിവര് പങ്കെടുത്തു. TUEWDL8 വ്യാപാരി വ്യവസായി ഏകോപന സമിതി കല്പറ്റ യൂനിറ്റ് നടത്തിയ പന്തംകൊളുത്തി പ്രകടനം മുണ്ടേരി അര്ബന് ഹെല്ത്ത് സന്െററിന് ദേശീയ അംഗീകാരം കല്പറ്റ: ഗുണനിലവാര പരിശോധനയില് കല്പറ്റ മുണ്ടേരി അര്ബന് ഹെല്ത്ത് സന്െററിന് ദേശീയ അംഗീകാരം. 91.92 ശതമാനം മാര്ക്ക് നേടിയാണ് രാജ്യത്തിന്െറ നെറുകയിലെത്തിയത്. മുണ്ടേരി വെയര്ഹൗസ് റോഡില് 200 മീറ്റര് അകലെയുള്ള കല്പറ്റ നഗരസഭയുടെ സ്ഥലത്താണ് ഹെല്ത്ത് സന്െറര് പ്രവര്ത്തിക്കുന്നത്. രാവിലെ ഒമ്ബതു മുതല് വൈകീട്ട് ആറു വരെ ഒ.പി സേവനം ലഭ്യമാണ്. പബ്ലിക് ഹെല്ത്ത് ഡിവിഷന്, ഇമ്യൂണൈസേഷന് സേവനം, ആന്റിനേറ്റല് ക്ലിനിക്, ലാബ്, ഫാര്മസി, ഐ.യു.സി.ഡി റൂം, കാഴ്ചപരിശോധനക്കായി വിഷന് സന്െറര് എന്നിവയും ഹെല്ത്ത് സന്െററിലുണ്ട്. രണ്ടു മെഡിക്കല് ഓഫിസര്മാര്, മൂന്നു സ്റ്റാഫ് നഴ്സ്, ലാബ് ടെക്നീഷ്യന്, ഫാര്മസിസ്റ്റ്, ആറ് ജെ.പി.എച്ച്.എന്മാര്, രണ്ടു ക്ലീനിങ് ജീവനക്കാര് എന്നിവരാണ് ദേശീയ ആരോഗ്യദൗത്യത്തിനു കീഴില് പ്രവര്ത്തിക്കുന്ന സ്ഥാപനത്തിലുള്ളത്. വളരെ പരിമിതമായ സ്ഥലത്ത് പ്രവര്ത്തിക്കുന്ന ഹെല്ത്ത് സന്െററിന് ദേശീയ അംഗീകാരം നേടിയെടുക്കാനായത് കൂട്ടായ പ്രവര്ത്തനത്തിന്െറ ഫലമാണെന്ന് ആരോഗ്യകേരളം ജില്ല പ്രോഗ്രാം മാനേജര് ഡോ. ബി. അഭിലാഷ് പറഞ്ഞു. എം.എല്.എ ഫണ്ട് 50 ലക്ഷം രൂപ വിനിയോഗിച്ച് 2500 ചതുരശ്ര അടിയില് പുതിയ കെട്ടിടത്തിന്െറ പ്രവൃത്തി പുരോഗമിക്കുകയാണ്. കല്പറ്റ നഗരസഭയുടെ മേല്നോട്ടത്തിലാണ് പ്രവര്ത്തനം. TUEWDL10 മുണ്ടേരി അര്ബന് ഹെല്ത്ത് സന്െറര് പഴേരി ഉപതെരഞ്ഞെടുപ്പ് 11ന് കോവിഡ് പോസിറ്റിവായവര്ക്കും നിരീക്ഷണത്തിലുള്ളവര്ക്കും സ്പെഷല് ബാലറ്റുകള് സുല്ത്താന് ബത്തേരി: നഗരസഭ പഴേരി വാര്ഡിലെ ഏഴ് ഉപതെരഞ്ഞെടുപ്പ് ആഗസ്റ്റ് 11ന് നടക്കും. രാവിലെ ഏഴു മുതല് വൈകീട്ട് അഞ്ചുവരെയാണ് വോട്ടെടുപ്പ്. കോവിഡ് പോസിറ്റിവായവര്ക്കും നിരീക്ഷണത്തിലുള്ളവര്ക്കും സ്പെഷല് പോസ്റ്റല് ബാലറ്റുകള് അനുവദിക്കും. വേട്ടെടുപ്പിന്െറ തലേ ദിവസം വൈകീട്ട് മൂന്നുവരെ പോസിറ്റിവാകുന്നവര്ക്കും നിരീക്ഷണത്തിലുള്ളവര്ക്കുമാണ് സ്പെഷല് പോസ്റ്റല് ബാലറ്റ് അനുവദിക്കുന്നത്. തെരഞ്ഞെടുപ്പ് ഉദ്യോഗസ്ഥര്ക്കുള്ള സാധനസാമഗ്രികള് 10ന് വിതരണം ചെയ്യും. 12നാണ് വോട്ടെണ്ണല്. ഉപതെരഞ്ഞെടുപ്പ് നടക്കുന്ന വാര്ഡുകളിലെ വോട്ടര്മാരായ സര്ക്കാര്, അര്ധസര്ക്കാര്, പൊതുമേഖല സ്ഥാപനങ്ങള്, നിയമാനുസൃത കമ്ബനികള്, ബോര്ഡുകള്, കോര്പറേഷനുകള് എന്നീ സ്ഥാപനങ്ങളിലെ ജീവനക്കാര്ക്ക് വാര്ഡിലെ വോട്ടറാണെന്ന് തെളിയിക്കുന്ന രേഖ സഹിതം അപേക്ഷിച്ചാല് പോളിങ് സ്റ്റേഷനില് പോയി വോട്ട് ചെയ്യുന്നതിന് പ്രത്യേക അനുമതി ലഭിക്കും. തെരഞ്ഞെടുപ്പ് നടത്തിപ്പിനായി കമീഷന് നിയോഗിച്ച ഉദ്യോഗസ്ഥരെ തെരഞ്ഞെടുപ്പ് സംബന്ധിച്ച നടപടിക്രമങ്ങള് അവസാനിക്കുന്നതുവരെ സ്ഥലംമാറ്റാന് പാടില്ലെന്ന് ജില്ല കലക്ടര് അറിയിച്ചു.